**1) Marketing&admin**

Komunikativna si i kreativna osoba, a analiza i rad s brojevima ti ne predstavljaju problem? Imaš višak slobodnog vremena koje želiš kvalitetno ispuniti? Želiš steći dodatno iskustvo koje ti može pomoći u budućnosti? Organiziran/a si i voliš kontrolu, red i strukturu? Tražiš neku aktivnost koja bi ti pomogla da usavršiš svoja znanja i vještine? *Multitasking* ti je u malom prstu i zanima te marketing? Odlično, baš tebe tražimo! :)

Tim marketing&admina brine o održavanju web stranice na portalu Studentski.hr. U zadatke ovog tima ubraja se održavanje baze podataka, redovito provjeravanje i ažuriranje informacija o studentskim institucijama i poslovima, kontroliranje oglasa i uređivanje stranice udruge. Članovi tima svakodnevno unose u bazu nove oglase za posao i skripte te komuniciraju s poslodavcima koji odluče sami objaviti oglas za posao na našem portalu. Cilj je održati web stranicu i portal na visokoj razini profesionalnosti i brinuti o tome da se u bazu unose kvalitetni sadržaji.

Dovoljno je da imaš razvijene komunikacijske vještine, vješto barataš riječima, ali najviše da odgovorno pristupaš radu. Cijenimo entuzijazam i želju za učenjem, a tvoji zadaci će biti i unošenje vijesti te vođenje društvenih mreža, komunikacija s pratiteljima, ali i kreativno osmišljavanje samog sadržaja.

Sve je fleksibilno, sate volontiranja dogovaramo, a generalno se provodimo se načelom „koliko daješ, toliko i dobivaš“, što znači da ti za vrijeme koje nam daješ nudimo različite radionice u organizaciji Centra za razvoj mladih, ali ono još važnije – širenje mreže osoba istih interesa i kontakte koji ostaju za cijeli život.

A sad trk na ispunjavanje zadatka, jer te jedva čekamo vidjeti u našem timu!

**MKT&ADMIN ZADATAK ZA REGRUTACIJU:**

1. Pronađi 3 vijesti na Facebooku i Instagramu studentskih udruga i organizacija koje djeluju diljem Hrvatske te ih screenshotaj i priloži u word dokument

1. a. Jednu od odabranih vijesti prilagodi za objavu vijesti na portalu Studentski.hr

2. Analiziraj komunikacijski kanal, tj. Facebook stranicu, koja je vezanu uz najčitaniju rubriku - Studentski poslovi. Koje bi nove i neiskorištene funkcionalnosti koje nudi Facebook trebali koristiti u komunikaciji na Facebook stranici Studentski poslovi? {https://www.facebook.com/posaozastudente/}

2. a. Navedi na koji bi način korištenje tih funkcionalnosti pomoglo u podizanju *awarenessa* te povećanju broja pratitelja.

3. Priloži svoj CV (ne tražimo iskustvo, treba nam samo da otprilike znamo s kime pričamo 😊)